
ΕΦΗΜΕΡΙΣ ΤΗΣ ΚΥΒΕΡΝΗΣΕΒΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
10 ΜΑΡΤΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός σχεδίου περιοχή 
του Δήμου Νέας Ιωνίας (Ν. Μαγνησίας) για τον καθορισμό χώ¬ 
ρου για την εκτέλεση επείγοντος στεγαστικού προγράμματος και 

καθορισμός των όρων και περιορισμών δόμησης αυτού. 

Καθορισμός περιοχών στο Δήμο Αγρίνιου (Ν. Αιτωλ/νίας) για την 
κατασκευή υπέργειων εστεγασμένων χώρων στάθμευσης αυτο¬ 
κινήτων άνω των 80 θέσεων.. ..... 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση τοπικού ρυμοτομικού σχεδίου στην εκτός σχεδίου περιοχή του 
Δήμου Νέας Ιωνίας (Ν. Μαγνησίας) για τον καθορισμό χώρου για 
την εκτέλεση επείγοντος στεγαστικού προγράμματος και καθορι¬ 
σμός των όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33), όπως αντικαταστάθηκε με την παρ. 13 του άρθρου 8 του Ν. 
1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Ταμείου Νομικών 
(Α’ 4). 

2. Τις διατάξεις των άρθρων 7,8 (παρ. 1) και 9 του Ν. 1577/1985 
«Γενικός Οικοδομικός Κανονισμός» (Α' 120), όπως τροποποιήθηκαν με 
το άρθρο 13 (παρ. 1,2,3) του Ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδας» (ΟΚΧΕ) και άλλες σχετικές 
διατάξεις (Α’ 141) και με το άρθρο 1 (παρ. 3 και 4) του Ν. 1772/1988 
«Τροποποίηση του Ν. 1577/1985 «ΓΟΚ» και άλλες σχετικές διατά¬ 
ξεις» (Α' 91). 

3. Τις διατάξεις του εδαφ. ιδ’ της παρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

4. Την 136/1990 γνωμοδότηση του Δημοτικού συμβουλίου Νέας 
Ιωνίας. 


5. Την 286/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

6. Την 755/1991 γνωμοδότηση του Συμβουλίου της Επικράτειας 
με πρόταση του Τπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός του εγκεκριμένου 
ρυμοτομικού σχεδίου περιοχή του Δήμου Νέας Ιωνίας (Ν. Μαγνησίας) 
για την εκτέλεση επείγοντος στεγαστικού προγράμματος του Οργανι¬ 
σμού Εργατικής Κατοικίας (ΟΕΚ) με την ονομασία «Βόλος VI» με τη 
δημιουργία: 

α. Των υπ’ αριθ. 2 και 3 οικοδομικών τετραγώνων. 

β. Οδών, πεζοδρόμων, χώρου στάθμευσης αυτοκινήτων, παιδικής 
χαράς, όπως φαίνεται στο σχετικό πρωτότυπο διάγραμμα σε κλίμακα 
1:2000 που θεωρήθηκε από τον Προϊστάμενο της Διεύθυνσης Τοπο¬ 
γραφικών Εφαρμογών με την 1252/1992 πράξη και που αντίτυπό του 
σε φωτοσμίκρυνση δημοσιεύεται με το παρόν διάταγμα. - 

.. ■ . ·· Άρθρο 2 · ; 

Στο πρόσωπο των οικοπέδων που βρίσκονται στα παραπάνω οικοδο¬ 
μικά τετράγωνα επιβάλλεται προκήπιο πλάτους τριών (3) μέτρων όπως 
φαίνεται στο ίδιο διάγραμμα. 

Άρθρο 3 

Οι όροι και περιορισμοί δόμησης των οικοδομήσιμων χώρων που κα¬ 
θορίζονται με το άρθρο 1 παράγρ. (α) του παρόντος ορίζονται ως εξής: 

1. Μέγιστο ποσοστό κάλυψης: 60% 

2. Συντελεστής δόμησης: 0,8. 

3. Μέγιστο επιτρεπόμενο ύψος των κτιρίων: 8,5 μ 

Πάνω από το μέγιστο ύψος του κτιρίου επιβάλλεται η κατασκευή στέ- 
Πί· 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
οιναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


















































2130 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Καθορισμός περιοχών στο Δήμο Αγρίνιου (Ν. Αιτωλ/νίας) για την κα¬ 
τασκευή υπέργειων εστεγασμένων χώρων στάθμευσης αυτοκινήτων 
άνω των 80 θέσεων. 

Ο ΠΡΟΕΔΡΟΣ 

, ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι,.Τις διατάξεις της παραγρ. 7 του άρθρου 6 του Ν. 960/1979 
«Περί επιβολής υποχρεώσεων προς δημιουργία χώρων στάθμευσης αυ¬ 
τοκινήτων κ.λπ.» (Α' 194), όπως προστέθηκε με την παρ. 1 του άρθρου 
97 του Ν. 1892/1990 «Για τον εκσυγχρονισμό και την ανάπτυξη και 
άλλες σχετικές διατάξεις» (Α' 101). 

2. Την 10/πράξη 14η/1.8.1991 γνωμοδότηση του Συμβουλίου 
Χωροταξίας, Οικισμού και Περιβάλλοντος Ν. Αιτωλ/νίας. 

3. Την 751/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

1. Καθορίζεται περιοχή στο Δήμο Αγρίνιου (Ν.Αιτωλ/νίας), γύρω 
από τον δακτύλιο που περιβάλλει το κέντρο της πόλης, εντός της οποίας 
εφαρμόζονται οι διατάξεις του Ν. 880/1979 (Α’ 58) για την κατα¬ 
σκευή υπέργειων εστεγασμένων χώρων στάθμευσης αυτοκινήτων άνω 
των 80 θέσεων με όριο τις εσωτερικές οδούς; Οδ.Ελύτη, Ζέρβα, Σου- 
λίου, Πλ. Χατζοπούλου, Παλαμά, Λ. Μαβίλη, Παπαφώτη, Χαρ. Τρι- 
κούπη, Δ. Μακρή, Γοργοποτάμου, Καραπενέϊκα, Δημ. Κακαβιά, 14ης 
Σεπτέμβρη, Γιάννη Ρίτσου, Ελύτη και εξωτερικό όριο τις οδούς Ελ. Βε- 


νιζέλου, Ηρώων Πολυτεχνείου, Μπιζανίου, Αργυροκάστρου, Κρυ- 
στάλλη, Δραγατσανίου, Δροσίνη, Τερτσέτη, Κυριαζή, Γρίμποβου, Κα- 
λέργη, Βαρνακιώτη, Ευτ. Καλύβα, Παπαλέξη, Θυσίας, Ρήγα, Αγ. Αν- 
δρέου, Δημ. Μακρή, Εφέσσου, Ανδρ. Παναγοπούλου, Εθν. Αντιστά¬ 
σεως, Β. Παναγοπούλου, θεοτοκοπούλου, Προυσιωτίσσης, Ελ. Βενιζέ- 
λου, Βλαχοπούλου, Λύδας, Φοίνικος, Αχελώου, Καζαντζάκη, Ελ. Βενι- 
ζέλου όπως η περιοχή φαίνεται να περικλείεται μεταξύ των δύο μπλε 
γραμμών στο σχετικό πρωτότυπο διάγραμμα σε κλίμακα 1:5000 που 
θεωρήθηκε από τον Προϊστάμενο της Διεύθυνσης Τοπσγραφικών Εφαρ¬ 
μογών με την 1249/1992 πράξη του και που αντίτυπό του σε φωτο¬ 
σμίκρυνση δημοσιεύεται με το παρόν διάταγμα. 

2. Η παραπάνω περιοχή εξασφαλίζει συνολικό αριθμό χιλίων εβδο¬ 
μήντα τριών (1073) θέσεων στάθμευσης αυτοκινήτων. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


ΑΓΡΙΝΙΟ ΑΙΤΩΛ/ΝΙΑΣ 







ΕΦΗΜΕΡΙΣ ΤΗΣ ΚΥΒΕΡΙΜΗΣΕΡΣ (ΤΕΥΧΟΣ ΤΕΤΑΡΤΟ) 



ΚΛΙΜΑΚΑ 




